**ΕΛΛΗΝΙΚΗ ΔΗΜΟΚΡΑΤΙΑ**

**ΠΑΝΕΠΙΣΤΗΜΙΟ ΚΡΗΤΗΣ**

**Ρέθυμνο, 31/08/2020**

**Διεύθυνση :Οικονομικής Διαχείρισης Αριθ. πρωτ.: 9576**

**Τμήμα :Προμηθειών**

**Ταχ. Δ/νση :Παν/πολη Ρεθύμνου**

**Πληροφορίες :Κ. Καρνιαβούρα**

**Τηλέφωνο :28310 77940**

**Fax :2831077960**

**Ταχ. Κώδικας:74100 Ρέθυμνο**

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

**Απόφαση Πρύτανη 9342/25-08-2020 (ΑΔΑ: 62ΦΦ469Β7Γ-ΣΣ0)**

**Εγκρινόμενο** (**ΑΑΥ** 366/9410/26-08-2020, ΑΔΑ: 933Τ469Β7Γ-ΣΩΔ, **ΑΔΑΜ**: 20REQ007230794/27-08-2020)

**CPVS** 9023000-3-Υπηρεσίες εξόντωσης αρουραίων

Παρακαλούμε, εφόσον ενδιαφέρεστε, να καταθέσετε προσφορά μέχρι και την 15/09/2020, ημέρα Τρίτη και ώρα 11:00 μ.μ.,με σκοπό την ανάθεση, **για δύο (2) έτη, των υπηρεσιών** της εντομοκτονίας, μυοκτονίας καθώς και την προμήθεια πενήντα (50) νέων δολωματικών σταθμών, στους χώρους του Πανεπιστημίου Κρήτης στο Ρέθυμνο.

Η εγκρινόμενη προϋπολογιζόμενη δαπάνη (και για τα 2 έτη) ανέρχεται μέχρι και του ύψους των **11.250,00 €** (συμπεριλαμβανομένου Φ.Π.Α 24%) και βαρύνει τις πιστώσεις του τακτικού Προϋπολογισμού του Πανεπιστημίου Κρήτης, **(ΚΑΕ 0899 Γενικές Δαπάνες).**

Η χρονική διάρκεια της σύμβασης ορίζεται από την ημερομηνία της υπογραφής της και για διάστημα δυο ετών.

Τα ανωτέρω πραγματοποιούνται με τη διαδικασία της **απευθείας ανάθεσης,** κατόπιν δημοσίευσης της παρούσης, σύμφωνα με τα οριζόμενα στην 738η/Οικον.31/06-12-2011 συνεδρία του Πρυτανικού Συμβουλίου, καθώς και τις διατάξεις του άρθρου 2 § 31 και του άρθρου 118 §1 έως και § 4 του Ν. 4412/2016(ΦΕΚ 147/Α/08-08-2016) «Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ)». Ως **κριτήριο ανάθεσης** ορίζεται η πλέον συμφέρουσα από οικονομική άποψη προσφορά μόνο βάσει τιμής για το σύνολο των εργασιών και ειδών.

Η παρούσα Πρόσκληση **αναρτάται** στο ΚΗΜΔΗΣ και στην ιστοσελίδα του Παν/μίου Κρήτης ([www.uoc.gr](http://www.uoc.gr)). Στην ιστοσελίδα συνοδεύεται και από τοπογραφικό μυοκτονίας καθώς και πίνακα με τους Δολωματικούς Σταθμούς στους χώρους του Π.Κ..

Ακολουθούν ειδικοί όροι συμμετοχής και τεχνικές προδιαγραφές.

**Ο ΠΡΥΤΑΝΗΣ**

**του Πανεπιστημίου Κρήτης**

**Καθηγητής ΠΑΝΑΓΙΩΤΗΣ ΤΣΑΚΑΛΙΔΗΣ**

**ΕΙΔΙΚΟΙ ΟΡΟΙ ΣΥΜΜΕΤΟΧΗΣ ΚΑΙ** **ΤΕΧΝΙΚΕΣ ΠΡΟΔΙΑΓΡΑΦΕΣ**

**για την ετήσια εντομοκτονία, μυοκτονία των χώρων του Π.Κ. στο Ρέθυμνο (για δύο έτη από την υπογραφή της σύμβασης).**

**ΕΙΔΙΚΟΙ ΟΡΟΙ**

**Οι ειδικοί όροι αποτελούν αναπόσπαστο τμήμα των γενικών όρων του διαγωνισμού.**

**Α. Προδιαγραφές εταιρίας (επί ποινή αποκλεισμού)**

Η εταιρία απεντόμωσης-μυοκτονίας θα πρέπει **επί ποινή αποκλεισμού** :

1. Να διαθέτει άδεια εφαρμογών απεντόμωσης – μυοκτονίας για όλο τον ελλαδικό χώρο, με αριθμό έγκρισης από το Υπουργείο Αγροτικής Ανάπτυξης και Τροφίμων και **θα αποδεικνύεται με την προσκόμιση της**.
2. Να διαθέτει επιστημονικό υπεύθυνο για την επίβλεψη των εφαρμογών απεντόμωσης-μυοκτονίας σύμφωνα με την κείμενη νομοθεσία (Γεωπόνος ή Χημικός Μηχανικός ή Χημικός ή Ιατρός ή Φαρμακοποιός (ΑΕΙ), Φυτικής Παραγωγής ΑΤΕΙ, Θερμοκηπιακών Καλλιεργειών και Ανθοκομίας ΑΤΕΙ, Δημόσιας Υγιεινής ΑΤΕΙ) ο οποίος θα είναι και υπεύθυνος των εργασιών μυοκτονίας, απεντόμωσης και **θα ορίζεται με προσκόμιση υπεύθυνης δήλωσης του αναδόχου**.
3. Να διαθέτει πιστοποιητικό διασφάλισης ποιότητας **ISO 9001:2015** και **θα αποδεικνύεται με την προσκόμιση του**.
4. Να διαθέτει πιστοποίηση ευρωπαϊκού πρότυπου **CEPA EN 16636** και **θα αποδεικνύεται με την προσκόμιση της.**
5. Να έχει συνάψει σύμβαση με εταιρεία διαχείρισης αποβλήτων, για τη σωστή διαχείριση των μυοκτόνων υπολειμμάτων και των κενών συσκευασιών εντομοκτόνων και **θα αποδεικνύεται με την προσκόμιση της**.
6. Να διαθέτει ασφαλιστική κάλυψη έναντι αστικής ευθύνης προς τρίτους και **θα αποδεικνύεται με την προσκόμιση της**.
7. Να προσκομίσει **αποδεικτικό φορολογικής, ασφαλιστικής ενημερότητας** η ισχύς των οποίων πρέπει να καλύπτει την ημερομηνία διενέργειας του διαγωνισμού **και απόσπασμα ποινικού μητρώου τελευταίου τριμήνου.** [**αα**) στις περιπτώσεις εταιρειών περιορισμένης ευθύνης (Ε.Π.Ε.) και προσωπικών εταιρειών (Ο.Ε. και Ε.Ε.), των διαχειριστών και **ββ**) στις περιπτώσεις ανωνύμων εταιρειών (Α.Ε.), του Διευθύνοντα Συμβούλου, καθώς και όλα τα μέλη του Διοικητικού Συμβουλίου).
8. Να διαθέτει εμπειρία σε μεγάλα δημόσια έργα μυοκτονίας-εντομοκτονίας, που θα αποδεικνύεται με πρόσφατες (εντός της τελευταίας τριετίας, έτη 2017, 2018, 2019) δύο τουλάχιστον συναφθεισών συμβάσεων υπηρεσιών μυοκτονίας - εντομοκτονίας, **που θα προσκομίσει**.
9. Οι υποψήφιοι ανάδοχοι θα πρέπει **να προσκομίσουν** βεβαίωση της Τεχνικής Υπηρεσίας του Ιδρύματος, στην οποία θα αναγράφεται ότι ο υποψήφιος ανάδοχος ή εξουσιοδοτηθείς εκπρόσωπός του με θεωρημένο το γνήσιο της υπογραφής, ο οποίος να είναι σχετικός με τις εργασίες απεντόμωσης - μυοκτονίας, έχει λάβει γνώση των τοπικών συνθηκών της προμήθειας. Οι υποψήφιοι ανάδοχοι ή οι εξουσιοδοτηθέντες εκπρόσωποί τους, θα μπορούν να λάβουν γνώση των συνθηκών, κατόπιν συνεννόησης με τον αρμόδιο υπάλληλο της Τεχνικής Υπηρεσίας κατά τις εργάσιμες ημέρες και ώρες, δύο (2) ημέρες τουλάχιστον, πριν από την ημέρα κατάθεσης της προσφοράς (τηλ. Επικοινωνίας 6972838597, 2831077747).
10. Οι υποψήφιοι θα πρέπει **να προσκομίσουν** δείγμα δολωματικού σταθμού που θα εξετασθεί και εκτιμηθεί από την επιτροπή, η ποιότητα του και η ασφάλεια που παρέχει. Οι δολωματικοί σταθμοί (Δ.Σ.) θα είναι κουτιά διαφόρων σχημάτων (τετράγωνα ή πολυγωνικά), διαστάσεων τουλάχιστον 19x30x10cm (διαστάσεις κατάλληλες για όλα τα είδη τρωκτικών), κατασκευασμένα από σκληρό πλαστικό, ανθεκτικό στην ανθρώπινη καταπόνηση, με κλειδί ασφαλείας, τα οποία τροφοδοτούνται με τρωκτικοκτόνα δολώματα, ισοδύναμοι με τους ήδη εγκατεστημένους.
11. Κάθε υποψήφιος που εκδηλώνει ενδιαφέρον και καταθέτει σχετική προσφορά, είναι υποχρεωμένος **επί ποινή αποκλεισμού** να καταθέσει εντός του φακέλου **ΤΕΧΝΙΚΗΣ ΠΡΟΣΦΟΡΑΣ** την προτεινόμενη ισοδύναμη τεχνική λύση (περιγραφή εργασιών εφαρμογών, φάρμακα, δοσολογίες κ.λ.π. που θα χρησιμοποιηθούν.
12. Οι υποψήφιοι θα πρέπει **να προσκομίσουν Υπεύθυνη δήλωση** ότι :

α) αποδέχονται πλήρως όλους τους όρους της διακήρυξης και των παραρτημάτων της.

β) όλες οι εφαρμογές θα πραγματοποιηθούν με τη χρησιμοποίηση των πλέον σύγχρονων μεθόδων και ειδικότερα ότι η εφαρμογή των χημικών-φαρμάκων θα γίνει σύμφωνα με την νομοθεσία και τις οδηγίες των κατασκευαστών των χημικών προϊόντων.

γ) διαθέτουν άριστα εκπαιδευμένο τεχνικό προσωπικό (τουλάχιστον δύο εργαζόμενους για να μπορεί να ανταπεξέλθει σε έκτακτα προβλήματα που θα προκύψουν μέσα στο έτος και που θα αποδεικνύεται **επί ποινή αποκλεισμού** με προσκόμιση κατάστασης προσωπικού) και τον απαιτούμενο σύγχρονο τεχνικό εξοπλισμό για την εφαρμογή της εντομοκτονίας-μυοκτονίας, θα βεβαιώνεται η νομιμότητα και η καταλληλότητα του προσωπικού, ότι θα λαμβάνει όλα τα απαιτούμενα μέτρα προστασίας, θα διαθέτει όλα τα απαραίτητα εργαλεία και κατάλληλα Μέσα Ατομικής Προστασίας, όπως ειδικές στολές, γάντια, υποδήματα, μάσκες, κ.α. και φέρει ακέραια την ευθύνη για τυχόν ατύχημα του προσωπικού.

1. Εγγυήσεις

Α) Απαιτείται εγγυητική επιστολή συμμετοχής. Οι υποψήφιοι ανάδοχοι θα πρέπει επί ποινή αποκλεισμού να προσκομίσουν Εγγυητική επιστολή συμμετοχής: Η εγγύηση αυτή εκδίδεται υπέρ του συμμετέχοντος για ποσό που αντιστοιχεί σε ποσοστό 2% της προεκτιμώμενης αξίας της σύμβασης εκτός ΦΠΑ.

Η εγγύηση πρέπει να ισχύει τουλάχιστον επί ένα μήνα μετά τη λήξη του χρόνου ισχύος της προσφοράς που ζητά η διακήρυξη.

Β) Απαιτείται εγγυητική επιστολή καλής εκτέλεσης. Μετά την κατακύρωση, ο Ανάδοχος θα πρέπει να προσκομίσει εγγυητική επιστολή καλής εκτέλεσης το ύψος της οποίας καθορίζεται σε ποσοστό 5% επί της αξίας της σύμβασης χωρίς να υπολογίζεται ο ΦΠΑ 24%. Η εγγύηση καλής εκτέλεσης θα έχει διάρκεια 12 μηνών από την υπογραφή της σύμβασης (Ν. 4412/2016 άρθρο 72).

1. Με την τοποθέτηση των Δ.Σ., πάνω από κάθε Δ.Σ. πρέπει να τοποθετηθούν ευανάγνωστες ετικέτες με τον αριθμό της θέσης του Δ.Σ. που να προειδοποιούν για το περιεχόμενό τους καθώς επίσης για το αντίδοτο του σκευάσματος που έχει χρησιμοποιηθεί και το τηλέφωνο του κέντρου δηλητηριάσεων (υπάρχει συνημμένη ενδεικτική πρόταση). Επίσης θα παραδοθεί η χαρτογράφηση των νέων και των προς αντικατάσταση Δ.Σ. στην τελική θέση τους με τον αύξοντα αριθμό της θέσης.
2. Με την έναρξη των εργασιών θα παραδοθεί στον υπεύθυνο του Ιδρύματος φάκελος ο οποίος θα περιέχει: α) Λίστα έγκρισης σκευασμάτων που χρησιμοποιούνται από την εταιρεία, διαθέσιμες εργαστηριακές αναλύσεις των σκευασμάτων καθώς και τη σχετική άδεια της εταιρείας για την εφαρμογή μυοκτονίας-απεντόμωσης από το Υπουργείο Γεωργίας, β)Αναλυτικό πρόγραμμα εργασιών που θα πραγματοποιούνται, τα φάρμακα που θα χρησιμοποιηθούν, η μέθοδος εφαρμογής και ο τεχνικός εξοπλισμός.
3. Ο Ανάδοχος κατά τη διάρκεια των εφαρμογών θα αξιολογεί την υφιστάμενη υποδομή, θα παραδίδει προτάσεις για την αύξηση των δολωματικών σταθμών κ.α. με κόστος υλικών και Δ.Σ. που θα βαρύνει το Πανεπιστήμιο. Μετά το τέλος των εφαρμογών, θα παραδώσει πρόταση για αύξηση του αριθμού των Δ.Σ. αν απαιτηθεί, μετά την αξιολόγηση των καταναλώσεων που θα καταγραφούν στους τοποθετημένους Δ.Σ. κατά τη διάρκεια της περιόδου.

**Β. Γενικοί Όροι**

Β1) ΧΡΟΝΟΙ ΑΝΤΑΠΟΚΡΙΣΗΣ-ΠΟΙΝΙΚΕΣ ΡΗΤΡΕΣ

Προκειμένου για έκτακτες κλήσεις ο ανάδοχος θα πρέπει να ανταποκρίνεται το συντομότερο δυνατό χωρίς επιπλέον επιβάρυνση του Ιδρύματος και το αργότερο εντός 24 ωρών από την έγγραφη ή προφορική ειδοποίηση του. Σε αντίθετη περίπτωση θα επιβάλλεται ΠΟΙΝΙΚΗ ΡΗΤΡΑ **70 €/ανά ημέρα καθυστέρησης**.

Στην περίπτωση της έκτακτης επέμβασης, εκτός της επίσκεψης στο χώρο που θα πρέπει να πραγματοποιηθεί εντός 24 ωρών, θα πρέπει η ανάδοχος εταιρεία να επισκεφθεί ξανά το χώρο που υπήρξε το πρόβλημα μετά από 3-4 ημέρες, για να βεβαιωθεί για την επίλυσή του και για την περισυλλογή υλικών που θα χρησιμοποιηθούν (παγίδες – φάρμακα).

Β2) ΩΡΑΡΙΟ ΕΡΓΑΣΙΑΣ

Οι σχετικές εργασίες απεντόμωσης-μυοκτονίας από τα συνεργεία του ανάδοχου θα πραγματοποιούνται εντός του ωραρίου εργασίας του Ιδρύματος, δηλαδή από Δευτέρα έως Παρασκευή από 7:30 έως 15.30. Για να εκτελεστούν εργασίες πέραν του παραπάνω ωραρίου θα πρέπει να υπάρχει η έγγραφη συμφωνία του / των υπεύθυνου/ων και σε καμία περίπτωση δεν θα επιβαρύνεται το τίμημα της παρούσας σύμβασης.

**ΤΕΧΝΙΚΕΣ ΠΡΟΔΙΑΓΡΑΦΕΣ**

**Γ. Περιγραφή υπηρεσίας**

Οι εφαρμογές Εντομοκτονίας – Μυοκτονίας θα πραγματοποιούνται υπό την εποπτεία ενός υπευθύνου από το Πανεπιστήμιο, ο οποίος θα παρίσταται κατά τις εφαρμογές διασφαλίζοντας την δέσμευση του αναδόχου ως προς την ορθή εφαρμογή των απαιτήσεων της Διακήρυξης.

**Γ1) Εφαρμογή καταπολέμησης εντόμων-απεντόμωση**

**Οι εφαρμογές θα** πραγματοποιούνται με την χρήση των πλέον σύγχρονων μεθόδων ως εξής για όλα τα είδη εντόμων (ιπτάμενων και ερπόντων) :

1. Με ψεκασμό χαμηλής πίεσης με ειδικά ακροφύσια (λεπτής δέσμης) στους στεγασμένους, υπαίθριους και λοιπούς χώρους όπου απαιτείται, με έμφαση σε χώρους που υπάρχει ενεργή προσβολή και σε δυσπρόσιτες επιφάνειες και χώρους όπου μπορούν να φωλιάζουν έντομα

2. Με ψεκασμό υψηλής πίεσης σε φρεάτια και υπονόμους (εφόσον ενδείκνυται).

3. Με τοποθέτηση gel στους πίνακες των ηλεκτρολογικών εγκαταστάσεων (εφόσον προκύψει κάποιο πρόβλημα).

**Χαρακτηριστικά εντομοκτόνων**

Τα φάρμακα που θα χρησιμοποιηθούν για την καταπολέμηση όλων των ειδών εντόμων (ερπόντων & ιπτάμενων) και λοιπών παρασίτων να είναι φιλικά προς το περιβάλλον, υγειονομικής σημασίας, εγκριθέντα και νομίμως κυκλοφορούντα σύμφωνα με το Ν. 721/77, για την καταπολέμηση εντόμων και τρωκτικών σε κατοικημένους χώρους, σε εφαρμογή της υπ’ αριθ. 183897/1.10.1985 απόφασης του Υπουργείου Γεωργίας και σύμφωνα με την Ευρωπαϊκή Οδηγία 852/2004 και να αναφέρονται ο αριθμός έγκρισης, ο κατασκευαστής, ο τρόπος χρήσης, η μέγιστη επιτρεπτή υπολειμματικότητα (LD50), τα αντίδοτα και ο αριθμός παρτίδας κάθε σκευάσματος. Οι εγκρίσεις και τα Δελτία Δεδομένων Ασφαλείας των φαρμάκων να παραδοθούν πριν την έναρξη των εργασιών.

Τα υλικά που θα χρησιμοποιηθούν να μην αφήνουν ίχνη στα έπιπλα, τον μηχανολογικό και κτιριακό εξοπλισμό. Να προτιμηθούν σκευάσματα των οποίων η εφαρμογή προκαλεί την ελάχιστη δυνατή οσμή.

**Μέση απαιτούμενη ποσότητα φαρμάκων**

Η μέση απαιτούμενη ποσότητα φαρμάκων που θα χρησιμοποιηθούν είναι:

|  |  |
| --- | --- |
| **ΧΩΡΟΣ** | **ΑΠΑΙΤΟΥΜΕΝΗ ΠΟΣΟΤΗΤΑ** |
| Υπόγεια ηλεκτρομηχανολογικά κανάλια | 15-20gr σκευάσματος ανά τρέχον μέτρο. |
| Επιλεγμένα σημεία εσωτερικών χώρων (wc, κοινόχρηστοι διάδρομοι, κουζινάκια) στους στεγασμένους και ημιυπαίθριους χώρους | Όπου απαιτηθεί η ποσότητα θα είναι κατά την κρίση της Υπηρεσίας και του επιστημονικού υπευθύνου της αναδόχου εταιρείας. |
| Φρεάτια ηλεκτρολογικά ή αποχέτευσης | Περίπου 40gr ανάλογα με το μέγεθός τους. |
| Εξωτερικά των κτιριακών εγκαταστάσεων | 15gr ανά τρέχον μέτρο. |

**Συχνότητα εφαρμογών**

Η εντομοκτονία θα πραγματοποιηθεί σε πέντε (5) προγραμματισμένες εφαρμογές μέσα στο έτος, κατόπιν συνεννόησης με την Τεχνική Υπηρεσία του Ιδρύματος, ενώ στο ενδιάμεσο χρονικό διάστημα να γίνεται έλεγχος για την κατάσταση εντομολογικών προσβολών και αν παρουσιαστεί ανάγκη εφαρμογής φαρμάκων όπου απαιτείται και κυρίως στα φρεάτια, χώρους λουτρών, αποδυτηρίων λουτρών και σε κάθε ευαίσθητο χώρο

Μετά την εφαρμογή της εντομοκτονίας να εκδίδεται από την εταιρεία σχετική Βεβαίωση η οποία θα περιλαμβάνει τις δραστικές ουσίες που χρησιμοποιήθηκαν, τα αντίδοτα, το χώρο και τον χρόνο εφαρμογής. Επίσης, μετά το πέρας της εφαρμογής, να παραδίδονται στην αρμόδια Τεχνική Υπηρεσία Βεβαιώσεις, Ημερολόγια-Φύλλα Ελέγχου και Δελτία Ελέγχου κατά τον ενδιάμεσο χρόνο.

Στην περίπτωση έκτακτης επέμβασης, εκτός της επίσκεψης στο χώρο που θα πρέπει να πραγματοποιηθεί εντός 24 ωρών, θα πρέπει η ανάδοχος εταιρεία να επισκεφθεί ξανά το χώρο που υπήρξε το πρόβλημα μετά από 3-4 ημέρες, για να βεβαιωθεί για την επίλυσή του και για την περισυλλογή υλικών που θα χρησιμοποιηθούν (παγίδες – φάρμακα).

Επίσης, κατά την κρίση της υπηρεσίας, να γίνονται δειγματοληπτικοί έλεγχοι όσες φορές αυτή το απαιτήσει και δείγματα να στέλνονται στο Γενικό Χημείο του Κράτους.

**Γ2) Εφαρμογή καταπολέμησης τρωκτικών-μυοκτονία**

Η μυοκτονία αφορά όλα τα είδη ποντικών και κυρίως τον κοινό ποντικό (Mus Musculus), τον μαύρο ποντικό (Rattus-Rattus) και τον ποντικό των υπονόμων (Rattus Norvegicus).

Η μυοκτονία περιλαμβάνει το σύνολο των ενεργειών για την αντιμετώπιση των τρωκτικών και όλες οι εφαρμογές να πραγματοποιηθούν με τη χρησιμοποίηση των πλέον σύγχρονων μεθόδων.

Τα δολώματα να τοποθετούνται σε συγκεκριμένες θέσεις προκειμένου σε κάθε εφαρμογή να εντοπίζονται - ελέγχονται και να ανανεώνονται με ευθύνη της αναδόχου εταιρείας. Τα παλιά σκευάσματα να απομακρύνονται σε χώρους κατάλληλους, εκτός της Πανεπιστημιούπολης.

Δεν θα γίνεται διασκορπισμός των δολωμάτων στα υπόγεια ηλεκτρομηχανολογικά κανάλια και τα πατώματα.

Τα χρησιμοποιούμενα δολώματα να καλύπτουν όλους τους χώρους των ηλεκτρομηχανολογικών εγκαταστάσεων, τους χώρους των υπογείων και τον περιβάλλοντα εξωτερικό χώρο του Ιδρύματος. Η τοποθέτηση τους να γίνεται σε ασφαλή, για τον άνθρωπο και τα λοιπά ζώα, σημεία, προστατευμένα από τις καιρικές συνθήκες.

Σε κάθε προγραμματισμένη εφαρμογή θα πραγματοποιείται απομάκρυνση και αντικατάσταση των παλαιών και μη ελκυστικών δολωμάτων με νέα καθώς επίσης & καθαρισμός, συντήρηση και επαναδόλωση των 270 Δ.Σ. τρωκτικών που έχουν τοποθετηθεί εξωτερικά των εγκαταστάσεων της Πανεπιστημιούπολης..

Σε περίπτωση καταγραφής δραστηριότητας τρωκτικών εντός κτιρίου, να εφαρμόζεται ένα εντατικό σχέδιο καταπολέμησης και η προσβεβλημένη περιοχή και οι περιβάλλοντες χώροι να επιθεωρούνται σε διαδοχικές μέρες (ακόμη και μη εργάσιμες) έως ότου υπάρξουν 3 συνεχόμενοι «καθαροί έλεγχοι». Ένας επόμενος έλεγχος θα ακολουθήσει μια εβδομάδα αργότερα για τη διασφάλιση του αποτελέσματος.

Να διασφαλίζεται ο κατά το δυνατόν ανώδυνος θάνατος των ζώων και ότι τα νεκρά τρωκτικά δεν θα αποτελέσουν εστία μόλυνσης στο εσωτερικό των εγκαταστάσεων. Να γίνεται αποκομιδή και απολύμανση του χώρου με κατάλληλα μικροβιοκτόνα φάρμακα που θα είναι εγκεκριμένα από τον Ε.Ο.Φ. και θα εφαρμόζονται σύμφωνα με τις οδηγίες του.

**Χαρακτηριστικά μυοκτόνων**

Τα μυοκτόνα φάρμακα που θα χρησιμοποιούνται θα πρέπει να είναι υγειονομικής σημασίας, εγκριθέντα και νομίμως κυκλοφορούντα σύμφωνα με το Ν. 721/77, για την καταπολέμηση και τρωκτικών σε κατοικημένους χώρους, σε εφαρμογή της υπ’ αριθ. 183897/1.10.1985 απόφασης του Υπουργείου Γεωργίας και σύμφωνα με την Ευρωπαϊκή Οδηγία 852/2004 και να αναφέρονται ο αριθμός έγκρισης, ο κατασκευαστής, ο τρόπος χρήσης, η μέγιστη επιτρεπτή υπολειμματικότητα (LD50), τα αντίδοτα και ο αριθμός παρτίδας κάθε σκευάσματος.

Αναλυτικότερα κατά την μυοκτονία να χρησιμοποιούνται ετοιμόχρηστα αντιπηκτικά σκευάσματα στην μορφή δολωμάτων, κέρινων κύβων, λόγω της ανθεκτικότητάς τους στο υγρό περιβάλλον (φρεάτια, υπόνομοι, υπόγεια κανάλια, λοιποί χώροι).

Επίσης να ληφθεί υπόψη η δυνατότητα του κάθε σκευάσματος να εφαρμοσθεί με τον ευκολότερο και αποτελεσματικότερο τρόπο στους ανωτέρω χώρους. Κριτήριο της επιλογής του φαρμάκου θα είναι η μέση θανατηφόρα δόση (δείκτης LD 50).

**Μέση απαιτούμενη ποσότητα φαρμάκων**

Η μέση απαιτούμενη ποσότητα φαρμάκων που θα χρησιμοποιηθούν είναι:

|  |  |
| --- | --- |
| **ΧΩΡΟΣ** | **ΑΠΑΙΤΟΥΜΕΝΗ ΠΟΣΟΤΗΤΑ** |
| Υπόγεια ηλεκτρομηχανολογικά κανάλια | 20gr σκευάσματος ανά τρέχον μέτρο. |
| Σε επιλεγμένα σημεία εσωτερικών χώρων (wc, κοινόχρηστους διαδρόμους, κουζινάκια) στους στεγασμένους χώρους αποθήκης ή στάθμευσης και ημιυπαίθριους χώρους | Όπου απαιτηθεί κατά την κρίση της Υπηρεσίας και του επιστημονικού υπεύθυνου της αναδόχου εταιρείας. |
| Φρεάτια ηλεκτρολογικά ή αποχέτευσης | 20-40 gr ανάλογα με τις διαστάσεις του φρεατίου. |

**Συχνότητα εφαρμογών**

Η μυοκτονία να πραγματοποιηθεί σε πέντε (5) προγραμματισμένες εφαρμογές μέσα στο έτος, κατόπιν συνεννόησης με την Τεχνική Υπηρεσία του Ιδρύματος, ενώ στο ενδιάμεσο χρονικό διάστημα, να γίνεται έλεγχος για την κατάσταση των δολωμάτων και τα αποτελέσματα αυτών και εάν παρουσιαστεί ανάγκη εφαρμογής φαρμάκων όπου απαιτείται.

Μετά την εφαρμογή της μυοκτονίας θα εκδίδεται από την ανάδοχο εταιρεία σχετική Βεβαίωση η οποία θα περιλαμβάνει τις δραστικές ουσίες που χρησιμοποιήθηκαν, τα αντίδοτα, το χώρο και τον χρόνο εφαρμογής καθώς επίσης και η σχετική Έκθεση Παρασιτοκτονίας, η οποία θα περιλαμβάνει αναλυτική καταγραφή των καταναλώσεων του τρωκτικοκτόνου σκευάσματος εντός του κάθε Δ.Σ. και για τους 270 Δολωματικούς Σταθμούς που υπάρχουν εξωτερικά και εσωτερικά της Πανεπιστημιούπολης.

Επίσης, μετά το πέρας της εφαρμογής, θα παραδίδονται στην αρμόδια Τεχνική Υπηρεσία Βεβαιώσεις, Ημερολόγια-Φύλλα Ελέγχου και Δελτία Ελέγχου κατά τον ενδιάμεσο χρόνο.

Τέλος, κατά την κρίση της υπηρεσίας, θα γίνονται δειγματοληπτικοί έλεγχοι όσες φορές αυτή το απαιτήσει και δείγματα θα στέλνονται στο Γενικό Χημείο του Κράτους.

Θα πρέπει να συμφωνείται ρητά ότι οι επιπλέον επεμβάσεις που θα χρειαστούν λόγω κάποιου έκτακτου προβλήματος, θα πρέπει να πραγματοποιούνται το αργότερο εντός είκοσι τεσσάρων (24) ωρών. Σε διαφορετική περίπτωση θα υπάρχουν οι σχετικές κυρώσεις.

Σε περίπτωση που υπάρξει ανάγκη αντικατάστασης κάποιων ετικετών στους Δ.Σ., αυτές θα πρέπει να είναι στην Ελληνική & την Αγγλική Γλώσσα και θα πρέπει να αναγράφουν ευκρινώς τον αριθμό του Δ.Σ. & να προειδοποιούν για το περιεχόμενό τους καθώς επίσης για το αντίδοτο του σκευάσματος που έχει χρησιμοποιηθεί και το τηλέφωνο του κέντρου δηλητηριάσεων. Σε περίπτωση νέων (αντικατάστασης ή προσθήκης κάποιων) Δ.Σ. θα πρέπει οι νέοι Δ.Σ. να είναι εφάμιλλοι των προηγούμενων και να πραγματοποιηθεί νέα χαρτογράφηση χώρων με τους νέους Δ.Σ και τη νέα αρίθμησή τους.

Το κόστος αντικατάστασης ετικετών στους Δ.Σ. και χαρτογράφησης βαρύνει τον Ανάδοχο ενώ το κόστος προμήθειας και εγκατάστασης των νέων Δ.Σ. θα βαρύνει το Π.Κ.

Στην περίπτωση έκτακτης επέμβασης, εκτός της επίσκεψης στο χώρο που θα πρέπει να πραγματοποιηθεί εντός 24 ωρών, θα πρέπει η ανάδοχος εταιρεία να επισκεφθεί ξανά το χώρο που υπήρξε το πρόβλημα μετά από 3-4 ημέρες, για να βεβαιωθεί για την επίλυσή του και για την περισυλλογή υλικών που θα χρησιμοποιηθούν (παγίδες – φάρμακα).

**Γ2.1) Δολωματικοί Σταθμοί**

Θα προχωρήσουμε στην προμήθεια πενήντα (50) νέων Δολωματικών Σταθμών (Δ.Σ.), ώστε μαζί με το υφιστάμενο στοκ από συμβάσεις προηγούμενων ετών, να καλύψουν ανάγκες αντικατάστασης υφισταμένων φθαρμένων ή ενίσχυσης της υφισταμένης εφαρμογής. Επίσης θα χρησιμοποιηθούν για την τοποθέτηση εσωτερικά των εισόδων των μηχανολογικών διαδρόμων (κανάλια), σε σημεία όπου αντιμετωπίζουμε αυξημένη υγρασία και για σε χώρους όπου υπάρχει ηλεκτρομηχανολογικός εξοπλισμός.

Οι δολωματικοί σταθμοί (Δ.Σ.) θα είναι κουτιά διαφόρων σχημάτων (τετράγωνα ή πολυγωνικά), διαστάσεων τουλάχιστον 19x30x10cm (διαστάσεις κατάλληλες για όλα τα είδη τρωκτικών), κατασκευασμένα από σκληρό πλαστικό, ανθεκτικό στην ανθρώπινη καταπόνηση, με κλειδί ασφαλείας, τα οποία τροφοδοτούνται με τρωκτικοκτόνα δολώματα, **ίδιοι ή** **ισοδύναμοι με τους ήδη εγκατεστημένους.**

Οι δολωματικοί σταθμοί (Δ.Σ.) πρέπει να τοποθετούνται σε σταθερά σημεία (τοίχοι, δέντρα, βράχοι), από δύο οπωσδήποτε σημεία τους (με βίδες & ούπα) και σε όρθια θέση. Με τον τρόπο αυτό επιτυγχάνουμε: α) την ασφαλή στερέωσή τους β) τη συσσώρευση λιγότερων ξένων αντικειμένων μέσα στον Δ.Σ, (ξύλα, φύλλα, λάσπη) γ) τον καλύτερο καθαρισμό τους & δ) την καλύτερη αποστράγγιση του νερού.

Πάνω από κάθε Δ.Σ. πρέπει να τοποθετούνται ευανάγνωστες ετικέτες, οι οποίες να αναφέρουν την αρίθμηση του Δ.Σ. και να προειδοποιούν για το περιεχόμενό τους καθώς επίσης για το αντίδοτο του σκευάσματος που έχει χρησιμοποιηθεί και το τηλέφωνο του κέντρου δηλητηριάσεων.

***Καλό θα είναι οι ετικέτες που θα χρησιμοποιηθούν να είναι στην Ελληνική και την Αγγλική Γλώσσα όπως οι υφιστάμενοι εγκατεστημένοι.***

Μέσα σε κάθε δολωματικό σταθμό θα πρέπει να τοποθετούνται **30γρ.** περίπου μυοκτόνου δολώματος **νέας γενιάς, ενός γεύματος, σε μορφή κέρινου κύβου**.

Κατά τη διάρκεια του χρόνου ισχύος της Σύμβασης και μετά την τοποθέτηση όλων των νέων και την αντικατάσταση των φθαρμένων, δολωματικών σταθμών πρέπει να γίνει εκ νέου χαρτογράφηση των Δ.Σ. με τις τελικές θέσεις τους, σε όλες τις εγκαταστάσεις του Πανεπιστημίου. Η αποτύπωση θα πρέπει να γίνει σε πλαστικοποιημένο έντυπο μεγέθους Α3 τουλάχιστον, σε πέντε (5) αντίτυπα και να αναρτηθούν σε σημεία, όπου μπορούν να ενημερωθούν οι φοιτητές.

Μέσα στο κόστος μυοκτονίας συμπεριλαμβάνεται η προμήθεια των νέων δολωματικών σταθμών η αρίθμηση και χαρτογράφηση τους, το κόστος επαναδόλωσης των δολωματικών σταθμών (σε κάθε μία από τις δέκα (10) επεμβάσεις) **με νέα δολώματα**, και το κόστος συντήρησής τους (**καθαρισμός εσωτερικά & εξωτερικά από χόρτα, ξύλα κ.λ.π**.).

**Γ3) Χώροι Εφαρμογής (υποχρεωτικοί και μη)**

Οι χώροι στους οποίους θα εφαρμοσθεί η απεντόμωση – μυοκτονία είναι οι εξής:

1. Υποχρεωτικά σε όλους του χώρους εσωτερικά κι εξωτερικά κτηρίων που προτείνεται από το σχέδιο και την κατάσταση τοποθέτησης των δολωματικών σταθμών.
2. Όλοι οι στεγασμένοι χώροι με οποιαδήποτε μορφή που χρησιμοποιούνται για γραφεία του προσωπικού, Αίθουσες Διδασκαλίας κ.λ.π. συμπεριλαμβανομένων των χώρων υγιεινής και αποθηκευτικών χώρων, των κουζινών και όλων ανεξαιρέτως των υπόλοιπων χώρων των κτιρίων μόνο σε περίπτωση που απαιτηθεί (υποψία ή επισήμανση κάποιου ποντικιού ή έντονη παρουσία εντόμων ερπόντων ή ιπτάμενων κ.α.).
3. Υποχρεωτικά σε όλα τα υπόγεια κανάλια διέλευσης ηλεκτρομηχανολογικών εγκαταστάσεων των Κτιρίων Α,Β,Γ,Δ, Φιλοσοφικής Σχολής, Βιβλιοθήκης, Φοιτητικής Κατοικίας, και Κ.Ε.Μ.Ε. συνολικού μήκους 1.440,00μ.
4. Υποχρεωτικά στο μεγαλύτερο τμήμα των φρεατίων αποχέτευσης της Πανεπιστημιόπολης, της Φοιτητικής Κατοικίας του Κ.Ε.Μ.Ε., του κτιρίου ΞΕΝΙΑ και του Εργαστηρίου Αρχαιολογίας στη πόλη του Ρεθύμνου.
5. Υποχρεωτικά στα εκατό δέκα φρεάτια ηλεκτρολογικών εγκαταστάσεων για μυοκτονία στην περιφερειακή οδό, στον πεζόδρομο, στους αύλειους χώρους του Τμ. Συντήρησης, Γυμναστηρίου και Φιλοσοφικής Σχολής, στους χώρους στάθμευσης της Πανεπιστημιόπολης Ρεθύμνου, στον αύλειο χώρο της Φοιτητικής Κατοικίας, του Κ.Ε.Μ.Ε. και του κτιρίου Ξενία στο Ρέθυμνο.
6. Ψευδοροφές Κτιρίων όπου θα κριθεί σκόπιμο για μυοκτονία
7. Υποχρεωτικά σε όλους τους χώρους όπου είναι εγκατεστημένες γεννήτριες, μετασχηματιστές, πίνακες ηλεκτρολογικών εγκαταστάσεων, καυστήρες, λέβητες και λοιπός ηλεκτρομηχανολογικός εξοπλισμός.
8. Υποχρεωτικά στους Χώρους και κάδους αποκομιδής απορριμμάτων, με ασφαλή τρόπο.
9. Οι βοηθητικοί χώροι μετά των χώρων υγιεινής και λοιπών χώρων των κτιρίων εάν κριθεί σκόπιμο.
10. Υποχρεωτικά στους υπόγειους αποθηκευτικούς χώρους και στεγασμένους χώρους στάθμευσης.
11. Υποχρεωτικά στο κυλικείο και στο εστιατόριο (εφαρμογή κατά την περίοδο που δεν είναι ενοικιαζόμενοι).
12. Υποχρεωτικά στους συνεργειακούς χώρους μετά των αποθηκών τους, των χώρων υγιεινής τους και λοιπών βοηθητικών χώρων τους.
13. Υποχρεωτικά σε όλα τα εσωτερικά φρεάτια ή σιφώνια αποχέτευσης για απεντόμωση.
14. Χώροι που δεν περιγράφονται ως ανωτέρω και κρίνεται από το Ίδρυμα αναγκαίο.

Οι παραπάνω αναφερόμενοι χώροι αφορούν τις εγκαταστάσεις του Ιδρύματος στις περιοχές:

1)ΠΑΝΕΠΙΣΤΗΜΙΟΠΟΛΗ ΡΕΘΥΜΝΟΥ (κτίρια Α,Β,Γ,Δ,, Βιβλιοθήκη, Φιλοσοφική Σχολή, Γυμναστήριο, Φοιτητική Κατοικία, Στεγασμένος Χώρος Στάθμευσης, Εμπορικό Κέντρο, Κ.Ε.Μ.Ε., εκτός κυλικείων και εστιατορίου εάν ενοικιάζονται)

2)ΚΤΗΡΙΟ ‘‘ΞΕΝΙΑ’’ στην παραλιακή λεωφόρο Ρεθύμνου

3)ΕΡΓΑΣΤΗΡΙΟ ΑΡΧΑΙΟΛΟΓΙΑΣ στην διεύθυνση Νεοφύτου Πατελάρου και Πατριάρχου Γρηγορίου.

Οι επιφάνειες εφαρμογής των παραπάνω εγκαταστάσεων αναφέρονται στον πίνακα που ακολουθεί :

|  |  |  |  |
| --- | --- | --- | --- |
|  | **ΚΤΙΡΙΑ** | **ΑΥΛΕΙΟΣ ΧΩΡΟΣ** | **ΚΑΝΑΛΙΑ** |
| **ΚΤΙΡΙΑ ΑΒΓΔ** | 9.623,64τ.μ | 22.000,00τ.μ | 521,00μ |
| **ΦΙΛΟΣΟΦΙΚΗ ΣΧΟΛΗ** | 7.143,00τ.μ | 11.000,00τ.μ | 406,00μ |
| **ΒΙΒΛΙΟΘΗΚΗ** | 2.960,00τ.μ | 4.000,00τ.μ | 150,00μ |
| **ΕΜΠΟΡΙΚΟ ΚΕΝΤΡΟ** | 349,00τ.μ | 400,00τ.μ | - |
| **ΣΤΕΓΑΣΜΕΝΟΣ ΧΩΡΟΣ ΣΤΑΘΜΕΥΣΗΣ** | 262,00τ.μ | 150,00τ.μ | - |
| **ΓΥΜΝΑΣΤΗΡΙΟ** | 2.400,00τ.μ | 2.000,00τ.μ | - |
| **ΦΟΙΤΗΤΙΚΗ ΚΑΤΟΙΚΙΑ (ΓΕΙΤΟΝΙΕΣ Α,Β)** | 3.337,62τ.μ | 3.300,00τ.μ | 236,00μ |
| **ΚΤΙΡΙΟ ΚΕΜΕ** | 2.031,00τ.μ | 3.000,00τ.μ | 130,00μ |
| **ΚΤΙΡΙΟ ΞΕΝΙΑ** | 1.710,00τ.μ | 500,00τ.μ | - |
| **ΚΤΙΡΙΟ ΕΛΙΔΑΚΙ** | 402,51τ.μ | 150,00τ.μ | - |

**Γ5) Προσωπικό**

Τα συνεργεία για την εφαρμογή των ανωτέρω εργασιών, θα συγκροτούνται από άτομα με αποδεδειγμένη εμπειρία στις ανωτέρω εφαρμογές, επικεφαλής δε αυτών θα είναι ειδικός επιστήμονας σύμφωνα με την κείμενη νομοθεσία (Γεωπόνος ή Χημικός Μηχανικός ή Χημικός ή Ιατρός ή Φαρμακοποιός (ΑΕΙ), Φυτικής Παραγωγής ΑΤΕΙ, Θερμοκηπιακών Καλλιεργειών και Ανθοκομίας ΑΤΕΙ, Δημόσιας Υγιεινής ΑΤΕΙ) ο οποίος θα είναι και υπεύθυνος των εργασιών μυοκτονίας, απεντόμωσης και απολύμανσης.

Τα συνεργεία θα είναι ασφαλισμένα από τον Ανάδοχο και θα λαμβάνουν όλα τα απαιτούμενα μέτρα προστασίας, θα διαθέτουν όλα τα απαραίτητα εργαλεία και είδη προστασίας, όπως ειδικές στολές, γάντια, υποδήματα, μάσκες, κ.α.

**Γ6) Προληπτικά μέτρα κατά την εφαρμογή των εργασιών μυοκτονίας – εντομοκτονίας**

Τα συνεργεία εφαρμογής να μην αναμειγνύονται τα χρησιμοποιούμενα φάρμακα με εφόδια και λοιπό εξοπλισμό ή εμπορεύματα, ώστε να διασφαλίζεται η υγεία των εργαζομένων όπως και κάθε τρίτου και να μην προκαλούνται ζημιές στον οποιαδήποτε εξοπλισμό ή εμπορεύματα που εναποτίθενται στην ζώνη ευθύνης.

Ο ανάδοχος θα πρέπει να διαθέτει ασφαλιστική κάλυψη έναντι αστικής ευθύνης προς τρίτους.

Τέλος οι εργασίες εφαρμογής απεντόμωσης και μυοκτονίας θα διενεργούνται κατά τρόπο ώστε γα μην δυσχεραίνονται ή καθυστερούν οι εργασίες στην Πανεπιστημιόπολη Ρεθύμνου.

**Πληρωμή εργασιών**

Η πληρωμή της αξίας των υπηρεσιών θα γίνει τμηματικά στο τέλος κάθε ετήσιας εφαρμογής, μετά την ολοκλήρωση όλων των εφαρμογών και την ολοκλήρωση των συμβατικών εργασιών, μετά την παραλαβή τους από την αρμόδια επιτροπή της Υπηρεσίας.

|  |  |  |  |  |  |
| --- | --- | --- | --- | --- | --- |
| **ΕΝΤΥΠΟ ΟΙΚΟΝΟΜΙΚΗΣ ΠΡΟΣΦΟΡΑΣ** | | | | | |
| α/α | ΠΕΡΙΓΡΑΦΗ ΕΡΓΑΣΙΩΝ | Μ.Μ. | ΠΟΣΟΤΗΤΑ | ΤΙΜΗ  (€) | ΚΟΣΤΟΣ  (€) |
| 1 | Υπηρεσία μυοκτονίας εντομοκτονίας χωρίς τους Δολωματικούς Σταθμούς (5 εφαρμογές ετησίως) | Υπηρεσία/Εφαρμογές | 10,00 |  |  |
| 2 | Έλεγχος, συντήρηση, επαναδόλωση, καθαρισμός (εσωτερικά και εξωτερικά από χόρτα, ξύλα κ.λπ.) και των 270 Δολωματικών Σταθμών. Αντικατάσταση φθαρμένων Δολωματικών Σταθμών ή ενίσχυση υφιστάμενης εφαρμογής από στοκ. | Υπηρεσία | 10,00 |  |  |
| 3 | Προμήθεια εγκατάσταση νέων δολωματικών σταθμών (Δ.Σ.) ισοδύναμων των υφισταμένων | Τμχ. | 50,00 |  |  |
| **ΔΑΠΑΝΗ** | | | | |  |
| **ΦΠΑ 24%** | | | | |  |
| **ΣΥΝΟΛΙΚΟ ΚΟΣΤΟΣ ΜΕ ΦΠΑ 24%** | | | | |  |

(τόπος, ημερομηνία) ……………………………….

Ο ΠΡΟΣΦΕΡΩΝ

(Υπογραφή – Σφραγίδα)